b'\n_START_ARTICLE_\nFairey Rotodyne\n_START_PARAGRAPH_\nFairey Rotodyne on niin sanottu VTOL-kone, eli pystysuoraan nousuun ja laskeutumiseen pystyv\xc3\xa4 lentokone. Ensilentonsa koneen prototyyppi Rotodyne Y (XE521) teki 6. marraskuuta 1957. Rotodyness\xc3\xa4 oli autogiron piirteit\xc3\xa4: siin\xc3\xa4 oli sek\xc3\xa4 siivet ett\xc3\xa4 roottori._NEWLINE_Fairey Rotodyne tarkoitettiin lyhyiden reittien matkustajak\xc3\xa4ytt\xc3\xb6\xc3\xb6n siviililiikenteess\xc3\xa4 ja sotilaskuljetuksiin. Kone jouduttiin hylk\xc3\xa4\xc3\xa4m\xc3\xa4\xc3\xa4n sen liiallisen melutason vuoksi. Luokassaan konetyyppi ehti nopeusenn\xc3\xa4tyksen, 307\xc2\xa0km/h. Rotodynen lentoonl\xc3\xa4ht\xc3\xb6paino oli 15\xc2\xa0000\xc2\xa0kg, ja suunniteltu matkustajam\xc3\xa4\xc3\xa4r\xc3\xa4 oli 57 matkustajaa. Koneprojekti peruutettiin 26. helmikuuta 1962 ja ainoa rakennettu kone romutettiin.'